**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 22 /07/2025**

 **Αριθμ. Πρωτ.: 14802**

**ΑΠΟΣΠΑΣΜΑ**

**Από το πρακτικό της αριθμ. 27ης /2025 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 271**

**Α) Κατανομή των εγκριθεισών ανθρωποωρών σε θέσεις Προσωπικού Καθαριότητας Σχολικών Μονάδων πλήρους και μερικής απασχόλησης στο Δήμο Λεβαδέων για το διδακτικό έτος 2025-2026 Β) Κάλυψη της δαπάνης από ιδίους πόρους του Δήμου και εκτίμηση του κόστους για τα έτη 2025- 2026 .**

 Στη Λιβαδειά σήμερα 21η Ιουλίου 2025 ημέρα Δευτέρα και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 14533/17-07-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα πέντε (5) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος 1.Ταγκαλέγκας Ιωάννης

 2. Τουμαράς Βασίλειος(προσήλθε στο 7ο Θ.Η.Δ.) Αν και είχε νόμιμα προσκληθεί

 3. Πολυτάρχου Λουκάς - αν/κό μέλος κ. Αγνιάδη Παναγιώτη

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης

έθεσε υπόψη των μελών την με αριθ.πρωτ. 14482/17-07-2025 έγγραφη εισήγηση της Διεύθυνσης Διοικητικών Υπηρεσιών του Δήμου Λεβαδέων στο οποίο αναφέρονται τα ακόλουθα :

 *Το Υπουργείο Εσωτερικών**με το με αρ. πρωτ. 37078/4.7.2025 έγγραφό του**ανακοινώνει στους Δήμους ότι με την αρ.πρωτ. ΔΙΠΑΑΔ/Φ.ΕΓΚΡ./72 /8332/ 1-7-2025 απόφαση των Υπουργών Εθνικής Οικονομίας & Οικονομικών και Εσωτερικών εγκρίθηκε η πρόσληψη προσωπικού καθαριότητας από ΟΤΑ α΄ βαθμού για την κάλυψη αναγκών σχολικών μονάδων για τα έτη 2025 -2026 καθώς και ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού και ο μέγιστος αριθμός προσλαμβανόμενων ατόμων ανά Δήμο για το διδακτικό έτος 2025 -2026 .*

***Με την προαναφερόμενη κοινή απόφαση για τον Δήμο Λεβαδέων εγκρίθηκε :***

|  |  |
| --- | --- |
| ***ΜΕΓΙΣΤΟΣ ΑΡΙΘΜΟΣ ΩΡΩΝ ΗΜΕΡΗΣΙΑΣ*** ***ΑΠΑΣΧΟΛΗΣΗΣ***  | ***ΜΕΓΙΣΤΟΣ ΑΡΙΘΜΟΣ ΠΡΟΣΛΑΜΒΑΝΟΜΕΝΩΝ ΑΤΟΜΩΝ***  |
| ***144*** | ***48*** |
|  |  |

***Κάλυψη δαπάνης μισθοδοσίας***

***α)****Στην ανωτέρω εγκριτική με κάλυψη της δαπάνης μισθοδοσίας εξ΄ ολοκλήρου από τη χρηματοδότηση του οικείου δήμου από το ΥΠ.ΕΣ (από την ειδική επιχορήγηση και τους Κεντρικούς Αυτοτελείς Πόρους των δήμων που εγγράφονται στον Προϋπολογισμό του Υπουργείου Εσωτερικών),****τέθηκαν δύο ανώτατα όρια ανά δήμο****.*

* *Στην πρώτη στήλη του πίνακα αποτυπώνεται ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού και στη δεύτερη στήλη ο μέγιστος αριθμός προσλαμβανομένων ατόμων (****τηρούνται σωρευτικά και τα δύο ανώτατα όρια****).*
* *Ο δήμος καθορίζει τις ώρες ημερήσιας απασχόλησης των ατόμων που προσλαμβάνει οι οποίες δεν δύνανται να είναι λιγότερες των τριών (3) ωρών ημερησίως σε περίπτωση μερικής απασχόλησης,****υπό την προϋπόθεση τήρησης των μέγιστων αριθμών που αποτυπώνονται στις δύο (2) στήλες του πίνακα.***

***β) Σε περίπτωση που ο Δήμος τηρεί τον μέγιστο αριθμό απασχολούμενων υπαλλήλων, αλλά επιθυμεί να υπερβεί το μέγιστο αριθμό ανθρωποωρών ημερήσιας απασχόλησης που έχουν εγκριθεί από τους αρμόδιους Υπουργούς, έχει τη δυνατότητα να αυξήσει τις συνολικές ώρες ημερήσιας απασχόλησης (σύμφωνα με τις διατάξεις της παρ. γ του άρθρου 8 του ν. 4368/2016 (Α’21)), με κάλυψη της προκαλούμενης δαπάνης στην περίπτωση αυτή από τον ΟΤΑ, είτε από ίδιους πόρους είτε, σύμφωνα με τη δυνατότητα που παρέχουν οι διατάξεις του άρθρου 67 του ν. 5143/2024 (Α΄161). Η δαπάνη μισθοδοσίας του εν λόγω προσωπικού υπολογίζεται με βάση το μέγιστο αριθμό ωρών ημερήσιας απασχόλησης που καταγράφεται στην πρώτη στήλη του πίνακα .***

***γ)****Πέραν των ανωτέρω εγκρίσεων, οι δήμοι μπορούν να προσλάβουν προσωπικό καθ’ υπέρβαση του μέγιστου αριθμού των ωρών ημερήσιας απασχόλησης του προσλαμβανόμενου προσωπικού και του μέγιστου αριθμού προσλαμβανομένων ατόμων, με αποκλειστική κάλυψη της δαπάνης από ανταποδοτικά τέλη κατόπιν υποβολής αιτήματος ανταποδοτικού χαρακτήρα, σύμφωνα με τις διατάξεις του άρθρου 67 του ν. 5143/2024.*

***Β. Διαδικασία πρόσληψης***

***Η πρόσληψη του ανωτέρω προσωπικού θα γίνει σύμφωνα με τις διατάξεις του άρθρου 18 του ν. 3870/2010 (Α’ 138) και της υπ’ αριθμ. 55472/23-7-2021 (Β’ 3352) υπουργικής απόφασης****, για τις σχολικές μονάδες πρωτοβάθμιας και δευτεροβάθμιας εκπαίδευσης (συμπεριλαμβανομένων των μειονοτικών σχολείων), με σχέση εργασίας ιδιωτικού δικαίου ορισμένου χρόνου μερικής ή/και πλήρους απασχόλησης, διάρκειας σύμβασης ίσης με το διδακτικό έτος.*

*Σημειώνεται ότι σύμφωνα με την παρ. 3 του άρθρου 1 της αριθμ. 55472/23-7-2021 απόφασης με θέμα: «Διαδικασία και κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, Δ.Ι.Ε.Κ. και Σ.Δ.Ε. της Χώρας από τους Δήμους με σύμβαση εργασίας Ιδιωτικού Δικαίου Ορισμένου Χρόνου» (Β’3352) για τους σκοπούς της απόφασης (επομένως και ως προς τη διάρκεια της σύμβασης)****το διδακτικό έτος αρχίζει την 1η Σεπτεμβρίου κάθε έτους και λήγει την 30η Ιουνίου του επόμενου έτους****.*

*Διευκρινίζεται επιπλέον ότι σύμφωνα με την παρ. 6 του άρθρου 2 της ως άνω υπουργικής απόφασης****οι επιτυχόντες προσλαμβάνονται βάσει της προτίμησης τους για πρόσληψη σε θέση μερικής ή πλήρους απασχόλησης, σύμφωνα με την αίτησή τους, κατά τη σειρά κατάταξής τους στον πίνακα.***

*Σύμφωνα με τα οριζόμενα στην αριθμ. 55472/23-7-2021 απόφαση του Υπουργού Εσωτερικών ( ΦΕΚ 3352 Β΄) όπως τροποποιήθηκε με την αριθμ. 31715/9-6-2025 ( ΦΕΚ 2950/τ.Β/12.6.2025 ) όμοια Απόφαση ,* ***με απόφαση της Δημοτικής Επιτροπής******κατανέμονται*** *οι εγκριθείσες ανθρωποώρες* ***σε θέσεις*** *προσωπικού* ***μερικής ή / και πλήρους*** *απασχόλησης και στη συνέχεια κάθε φορέας τοποθετεί το προσωπικό στα σχολεία μετά την έκδοση των τελικών πινάκων .*

*Εν όψει των ορίων που τίθενται στην εγκριτική ΚΥΑ ,* ***με την απόφαση της Δημοτικής Επιτροπής*** *θα πρέπει να καθορίζεται* ***ο αριθμός των προσλαμβανόμενων*** *ατόμων* ***με παράθεση των ωρών*** *ημερήσιας απασχόλησής τους ( από τον πολλαπλασιασμό των οποίων προκύπτει η κατανομή των εγκριθέντων ανθρωποωρών ημερήσιας απασχόλησής ) και σε* ***περίπτωση κάλυψης της δαπάνης από ίδιους πόρους , η εκτίμηση του ύψους της δαπάνης αυτής τόσο για το τρέχον έτος ( 4μηνο Σεπτεμβρίου Δεκεμβρίου 2025) , όσο και για το έτος 2026 .***

*Λαμβάνοντας υπόψη:*

*Την* ***αρ.πρωτ. ΔΙΠΑΑΔ/Φ.ΕΓΚΡ./72 /8332/ 1-7-2025*** *απόφαση των Υπουργών των Υπουργών Εθνικής Οικονομίας & Οικονομικών και Εσωτερικών και κατόπιν συνεκτίμησης των οικονομικών δεδομένων εισηγούμαστε την κατανομή των εγκριθεισών από την προαναφερόμενη ΔΙΠΑΑΔ****,*** *ανθρωποωρών σε θέσεις προσωπικού πλήρους και μερικής απασχόλησης , για την πρόσληψη προσωπικού καθαριότητας των σχολικών μονάδων πρωτοβάθμιας και δευτεροβάθμιας εκπαίδευσης , με σύμβαση ιδιωτικού δικαίου ορισμένου χρόνου για το διδακτικό έτος 2025-2026 ( 10 μήνες ) , ως κάτωθι :*

|  |  |  |  |  |  |  |
| --- | --- | --- | --- | --- | --- | --- |
|  | ***Αριθμός ατόμων*** ***πλήρους*** ***απασχόλησης*** ***( 6,5 ώρες )*** | ***Αριθμός*** ***ατόμων*** ***μερικής*** ***απασχόλησης******(3 ώρες )*** | ***Συνολικός*** ***αριθμός******ημερήσιων*** ***ανθρωποωρών***  | ***Συνολικός******Αριθμός*** ***Ατόμων***  | ***Αριθμός ωρών******Ημερήσιας******Απασχόλησης*** ***πέραν του*** ***μέγιστα******καθοριζόμενου*** | ***Εκτιμώμενη*** ***Ετήσια******Δαπάνη******Σε ευρώ******Από ίδιους πόρους******( 7,83/ώρα χ 250 ημέρες )*** |
| ***ΣΥΝΟΛΟ*** | ***18\*6,5= 117*** | ***30\*3= 90*** | ***207= ( 117+90)***  | ***48*** | ***63= (207-144)******63*** | ***123.322,50*** |

 *Η κάλυψη της επιπλέον προκαλούμενης από ίδιους πόρους και* ***εκτίμηση*** *του ύψους δαπάνης τόσο για το τρέχον έτος 2025 ( 4μηνο Σεπτεμβρίου – Δεκεμβρίου ) όσο και για το έτος 2026 ( Ιανουάριο – Ιούνιο ) ανέρχεται ως κάτωθι :*

* *Για το έτος 2025 (4μηνο Σεπτεμβρίου – Δεκεμβρίου , ήτοι 4\*25 = 100 ημέρες ) = 49.329,00 ευρώ*
* *Για το έτος 2026 ( 6μηνο Ιανουαρίου- Ιουνίου , ήτοι 6\*25 = 150 ημέρες ) = 73.993,50 ευρώ*

Στη συνέχεια ο Πρόεδρος κάλεσε τα μέλη να αποφασίσουν σχετικά.

   **Η Δημοτική Επιτροπή λαμβάνοντας υπόψη :**

Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Τις διατάξεις του άρθρου 18 του ν. 3870/2010 (Α’ 138)

-Την υπ’ αριθμ. 55472/23-7-2021 (Β’ 3352) υπουργική απόφαση

- Την ΔΙΠΑΑΔ/Φ.ΕΓΚΡ./72 /8332/ 1-7-2025απόφαση των Υπουργών Οικονομικών και Εσωτερικών

- Την με αριθ. πρωτ. 14482/17-07-2025 έγγραφη εισήγηση της Δ/νσης Διοικητικών Υπηρεσιών

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

**Α**. Κατανέμει τις εγκριθείσες ανθρωποώρες, σε θέσεις προσωπικού πλήρους και μερικής απασχόλησης , από την **ΔΙΠΑΑΔ/Φ.ΕΓΚΡ./72 /8332/ 1-7-2025**απόφαση των Υπουργών Οικονομικών και Εσωτερικών **,** για την πρόσληψη προσωπικού καθαριότητας σχολικών μονάδων πρωτοβάθμιας και δευτεροβάθμιας εκπαίδευσης , με σύμβαση ιδιωτικού δικαίου ορισμένου χρόνου για το διδακτικό έτος 2025-2026 ( 10 μήνες ) , ως κάτωθι :

|  |  |  |  |  |  |  |
| --- | --- | --- | --- | --- | --- | --- |
|  | **Αριθμός ατόμων** **πλήρους** **απασχόλησης** **( 6,5 ώρες )** | **Αριθμός** **ατόμων** **μερικής** **απασχόλησης****(3 ώρες )** | **Συνολικός** **αριθμός****ημερήσιων** **ανθρωποωρών**  | **Συνολικός****Αριθμός** **Ατόμων**  | **Αριθμός ωρών****Ημερήσιας****Απασχόλησης** **πέραν του** **μέγιστα****καθοριζόμενου** | **Εκτιμώμενη** **Ετήσια****Δαπάνη****Σε ευρώ****Από ίδιους πόρους****( 7,83/ώρα**  **χ 250 ημέρες )** |
| **ΣΥΝΟΛΟ** | **18\*6,5= 117** | **30\*3= 90** | **207=**  **( 117+90)**  | **48** | **63= (207-144)****63** | **123.322,50** |

Η κάλυψη της επιπλέον προκαλούμενης από ίδιους πόρους και **εκτίμηση** του ύψους δαπάνης τόσο για το τρέχον έτος 2025 ( 4μηνο Σεπτεμβρίου – Δεκεμβρίου ) όσο και για το έτος 2026

( Ιανουάριο – Ιούνιο ) ανέρχεται ως κάτωθι :

* Για το έτος 2025 (4μηνο Σεπτεμβρίου – Δεκεμβρίου , ήτοι 4\*25 = 100 ημέρες ) = 49.329,00 ευρώ
* Για το έτος 2026 ( 6μηνο Ιανουαρίου- Ιουνίου , ήτοι 6\*25 = 150 ημέρες ) = 73.993,50 ευρώ

 **Η απόφαση πήρε αριθμό 271/2025.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Πολυτάρχου Λουκάς
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 22 -07-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ